Document ID: 31980R0988

KOMISSION ASETUS (ETY) N:o 988/80,
annettu 23 päivänä huhtikuuta 1980,
tiettyjen naudanlihatuotteiden vientituen alimman määrän soveltamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68(), sellaisena kuin se on viimeksi muutettuna asetuksella (ETY) N:o 2916/79() ja erityisesti sen 18 artiklan 6 kohdan,
ottaa huomioon 28 päivänä kesäkuuta 1968 annetun neuvoston asetuksen (ETY) N:o 885/68(), jossa vahvistetaan naudanliha-alan vientituen myöntämistä koskevat yleiset säännöt ja tuen suuruuden vahvistamisperusteet, sellaisena kuin se on viimeksi muutettuna asetuksella (ETY) N:o 427/77(), ja erityisesti sen 6 artiklan 3 kohdan,
sekä katsoo, että
määräpaikoittain eriteltyjen vientitukien osalta komission asetuksen (ETY) N:o 2730/79() 21 artiklassa säädetään, että tuen alimman määrän perusteella laskettava tuen osa maksetaan, kun on esitetty todiste tuotteen poistumisesta yhteisön maantieteelliseltä alueelta,
neuvoston asetuksen (ETY) N:o 565/80() 4 ja 5 artiklassa mahdollistetaan erityisesti alimman määrän suuruisen tuen osan maksaminen, kun tuote on asetettu johonkin mainitussa asetuksessa perustettuun erityismenettelyyn,
eräiden kolmansien maiden kanssa vahvistettujen menettelyjen mukaisesti näihin maihin vietäviin eräisiin naudanlihatuotteisiin sovellettavan tuen määrä voi olla, toisinaan jopa olennaisesti, tavallisesti sovellettavaa tukitasoa pienempi; on myös mahdollista, ettei minkäänlaista tukea vahvisteta,
tuen alinta määrää sovelletaan myös, kun tukea ei vahvisteta,
Yhdysvaltoihin suuntautuvassa viennissä tukea ei aina vahvisteta; olisi myös säädettävä poikkeuksesta tuen alimman määrän vahvistamiseksi, kun Yhdysvalloissa käyttöön otetuilla toimenpiteillä varmistetaan, ettei muihin määräpaikkoihin tukea saaneita tuotteita voida tuoda sinne; saadut kokemukset osoittavat, että tämän asetuksen tuotteisiin voidaan soveltaa tätä poikkeusta lukuunottamatta asetuksen (ETY) N:o 2730/79 21 artiklaa ja asetuksen (ETY) N:o 565/80 4 ja 5 artiklaa,
komission asetuksen (ETY) N:o 1515/79(), sellaisena kuin se on muutettuna asetuksella (ETY) N:o 2978/79(), antamiseen johtaneet syyt ovat yhä olemassa; olisi siis otettava aiemmat säännökset uuteen asetukseen, ja
tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Tuen vahvistamatta jättämistä alanimikkeeseen 02.01 A II a) kuuluville Yhdysvaltoihin vietäville tuotteille ei oteta huomioon:
P asetuksen (ETY) N:o 2730/79 21 artiklassa tarkoitetun tuen alimman määrän vahvistamisen osalta,
P asetuksen (ETY) N:o 565/80 4 artiklan 7 kohdan ja 5 artiklan 3 kohdan soveltamisen osalta.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan tuotteisiin, joiden tullimuodollisuudet on täytetty 1 päivästä huhtikuuta 1980.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 23 päivänä huhtikuuta 1980.

Labels: 3
17
18